paragraph_text: Kreoli (španjolski: Criollos, francuski: Créoles, portugalski: Crioulos, engleski: Creole) je termin koji se ranije koristio za osobe rođene u španjolskim kolonijama, navodno isključivo španjolskog podrijetla, iako je u praksi bilo moguće da to budu i djeca mestika pod određenim kriterijima. Također su taj naziv nosila i djeca kreola. Ovo ime se ne koristi danas za europske imigrante u Latinsku Ameriku niti za njihove potomke, osim na Južnom rogu.